Kusti Nõlvak

Aastatel 2015–2024 keskendus ta koos paarilise Mart Tiisaarega rannavõrkpallile. Hooajal 2024/25 naasis ta saalivõrkpalli juurde.Kusti Nõlvak liitub Bigbank Tartuga! Bigbank Tartu instagram, 07.07.2024. Hooajal 2025/26 esindab ta Eesti võrkpalliklubi Selver x TalTech.Martti Kallas. Kusti Nõlvaku saalikarjääri lõpetamise plaan ei õnnestunud ehk TalTech leidis ootamatule lahkujale asendaja Õhtuleht, 22.09.2025.

Sportlaskarjäär
Noorteklassid
Kusti Nõlvak tutvus lapsena mitme spordialaga (sh ujumine, kergejõustik, jalgpall ja tennis), kuid viiendas klassis hakkas tõsisemalt tegelema võrkpalliga.Kaia Gil. Rannavõrkpallur Kusti Nõlvak: ma ei tahtnud olla keskpärane. Õpetan ka tütrele, et tema potentsiaal on piiritu Pere ja Kodu, 22.11.2022.

Aastatel 2008–2011 kuulus ta Eesti omavanuste (sündinud 1991 ja hiljem) noortekoondisse, keda treenisid Egon Edo ja Villi Vantsi.Poisid 91 Eesti Võrkpalli Liidu arhiiv (vaadatud 26.11.2024). Ta osales koondisega omavanuste EM-valikturniiril, kuid finaalturniirile ei pääsetud.

Ta tuli koos Mihkel Tanilaga 2010. aastal Eesti U20 vanuseklassi Eesti meistriks rannavõrkpallis.Kusti Nõlvak Sporditulemused (vaadatud 26.11.2024).

Eesti võrkpallikoondis
Kusti Nõlvak kuulus Eesti võrkpallikoondisse aastatel 2011–2015 ning esindas Eestit 21 kohtumises.Mängud koondises – mehed – (24.08.2024 seisuga) Eesti Võrkpalli Liit (vaadatud 26.11.2024). Ta kuulus koondise kandidaatide hulka 2011. aasta kevadel EM-finaalturniiri eel ning talvel olümpiamängude valikturniiri eel.Märt Roosna, Martti Kass. Keel nimetas koondisekandidaadid, Steinberg jäi valikust välja Õhtuleht, 21.04.2011.Märt Roosna. Võrgukoondises kolm uut meest Õhtuleht, 25.10.2011. Esimese koondisekutse sai ta 2012. aasta kevadel.Märt Roosna. Võrkpallikoondisse kutsuti kuus uut meest Õhtuleht, 03.05.2012. Sel perioodil oli koondise kindel põhisidemängija Kert Toobal ning Nõlvak konkureeris koondisekoha pärast Martti Keelega.Märt Roosna. Avo Keele raske valik: kas võtta poeg koondisse või mitte? Õhtuleht, 23.03.2010.Märt Roosna. Raske valik: Keel või Nõlvak? Õhtuleht, 12.05.2011.Märt Roosna. Ettevaatust, ta lööb! Õhtuleht, 29.11.2012.Valeri Maksimov. Ülevaade võrkpallikoondise kandidaatidest. Ei mingeid üllatusi!? Delfi, 18.04.2013.

Klubivõrkpall
Nõlvak liitus hooajal 2009/10 Eesti meistriliigat juhtinud Selver Tallinnaga.Märt Roosna. Õhtulehe ennustus: 1. Selver, 2. Pärnu, 3. Pere Leib Õhtuleht, 13.10.2009. Tugevuselt teises eurosarjas, CEV Cupil, jõuti 1/8 finaali. Kohalikul tasandil võideti kõik suuremad võistlused: Balti liiga, Eesti meistrivõistlused ja Eesti karikavõistlused. Nõlvak täitis meeskonnas Deniss Petrovsi kõrval teise sidemängija rolli ning mänguaega sai vähe.

Hooajaks 2010/11 liitus ta TTÜ võrkpallimeeskonnaga, kus mängis kuus hooaega.Märt Roosna. Asi klaar: Sten Esna TTÜsse, vend Asko Selverisse Õhtuleht, 29.06.2010. Sel perioodil võideti korra Balti liiga (2012/13) ning Eesti karikavõistlused]] (2013/14). Eesti karikavõistlustelt (2014/15) saadi hõbemedal, kahel korral pronks Eesti meistrivõistlustel (2012/13 ja 2014/15) ning korra pronks Balti liigas (2014/15). Nõlvak oli meeskonna põhisidemängija ning valiti Balti liiga parimaks sidemängijaks hooaegadel 2012/13 ja 2014/15.Credit24 Meistriliiga ja Eesti MV 2012/2013 hooaeg Eesti Võrkpalli Liidu arhiiv (vaadatud 26.11.2024).Video ja fotod: Bigbank Tartu krooniti Schenker liiga võitjaks! Delfi, 08.03.2015. Hooaja 2013/14 teine pool jäi Nõlvakul seljaprobleemide tõttu suuresti vahele ning ta käis kahel operatsioonil.Ats Kuldkepp. Operatsioonile minev Kusti Nõlvak loodab medalimängudeks tagasi olla Õhtuleht, 18.12.2013.Viljar Voog. Kusti Nõlvak käis jälle operatsioonil Õhtuleht, 13.03.2014.

Pärast 2024. aasta suvel Mart Tiisaarega rannavõrkpallis koostöö lõpetamist naasis Nõlvak üheks hooajaks saalivõrkpalli juurde ning liitus Bigbank Tartuga.Ken Thor Aabrams. Rannavõrkpallur Kusti Nõlvak liitub Tartu Bigbankiga Delfi, 08.07.2024. Võideti Balti liiga ja tuldi Eesti meistriks. Eesti karikavõistlustel saadi teine koht. Nõlvak jagas sel hooajal sidemängija kohta Aleksander Eermaga.

Selle hooaja järel teatas ta, et jätkab rannavõrkpallurina, kuid sügisel naasisi saalivõrkpalli Selver x TalTechi esindama.

Rannavõrkpall
2015. aasta sügisel teatasid Eesti saalivõrkpallikoondislased Kusti Nõlvak ja Mart Tiisaar, et jätkavad sportlaskarjääri rannavõrkpalluritena.Nõlvak ja Tiisaar: usume, et suudame rannavõrkpallis jõuda kaugemale kui saalis ERR arhiiv, 22.10.2015.

Nad tegid MK-debüüdi 2016. aasta veebruaris Iraanis, Kīshi saarel, kus kvalifikatsioonist edasi ei saadud.Rannavollepaar Nõlvak - Tiisaar piirdusid MK-debüüdil ühe matšiga ERR arhiiv, 15.02.2016. Sama aasta mais saadi MK-etapil põhiturniirile, kui Sotšis toimunud MK-etapile saadi FIVB poolt wild card.Nõlvak-Tiisaar teenisid pääsme Sotši MK-etapi põhiturniirile ERR arhiiv, 15.04.2016. Sellel võistlusel saadi kirja MK-etapil esimene geimivõit (Venemaa paari Oleg Stojanovski ja Artjom Jarzutki vastu).Nõlvak ja Tiisaar jõudsid MK-sarja põhiturniiril esimese geimivõiduni ERR arhiiv, 05.05.2016. 2019. aasta augustis jõuti kolme tärni MK-etapil (Jurmalas, Lätis) finaali, kus kaotati 0:2 Aleksandrs Samoilovsile ja Janis Šmedinsile.Karjääri parima turniiri teinud Nõlvak ja Tiisaar kaotasid finaalis lätlastele ERR arhiiv, 25.08.2019. 2020. aasta augustis võideti Leedus, Vilniuses toimunud ühe tärni MK-etapp, kus finaalis võideti 2:1 Robert Juhnevici ja Artur Vasiljevi.Eesti esipaar võitis esmakordselt rannavõrkpalli MK-etapi ERR, 13.09.2020. Kõige tugevamal, Elite 16, MK-etapil saadi parima tulemusena 2022. aasta juunis 4. koht Nõlvak – Tiisaar ja Hollas – Soomets said MK-etapil 4. koha ERR, 06.06.2022.

2019. aastal pääseti esimest korda Euroopa meistrivõistluste finaalturniirile, kus kaotati kõik kolm kohtumist ning saadi kokkuvõttes 25. koht.Nõlvak ja Tiisaar pääsesid esmakordselt rannavõrkpalli EM-ile ERR arhiiv, 18.06.2019.Nõlvak ja Tiisaar ei saanud EM-il ka austerlaste vastu ERR arhiiv, 08.08.2019. 2020. aasta EM-il kaotati alagrupis kaks peetud kohtumist ning saadi taas 25. koht.Nõlvak ja Tiisaar langesid EM-il konkurentsist ERR, 18.09.2020. 2021. aasta EM-il jõuti küll alagrupist edasi, kuid kaotati 1/16 finaalmäng ning lõpetati turniir 17. kohaga.Nõlvak - Tiisaar tagasid EM-il alagrupist edasipääsu ERR, 12.08.2021.Nõlvaku ja Tiisaare EM sai otsa ERR, 13.08.2021. 2022. aasta EM-i eel saavutatud tugevad tulemused seadsid mängijate ootused kõrgele.Anu Säärtis. Nõlvak ja Tiisaar EM-i eel: võtsime eesmärgiks kuldmedali ERR, 16.08.2022. Oma alagrupist pääseti teisena 16 parema sekka, kuid langeti konkurentsist kaheksandikfinaalis ning saadi lõppkokkuvõttes 9. koht.Nõlvak-Tiisaar võitsid sakslasi ning pääsesid 16 parema hulka ERR, 18.08.2022.Nõlvak ja Tiisaar langesid EM-il kaheksandikfinaalis konkurentsist ERR, 19.08.2022. 2023. aasta EM-il saadi alagrupist kolmanda kohaga edasi, kuid kaotati vaheringis ning jäädi võistlustel 17. kohale.Nõlvaku ja Tiisaare Euroopa meistrivõistlused lõppesid vaheringis ERR, 04.08.2023.

Maailmameistrivõistlustele pääseti piisavalt heade FIVB punktide toel 2022. aasta võistlustel.Nõlvak ja Tiisaar pääsevad esmakordselt rannavõrkpalli MM-ile ERR, 03.05.2022. Võideti oma alagrupp ning lõpuks jõuti välja veerandfinaali, kus kaotati 0:2 hilisematele finalistidele Renato/Vitor Felipe.Alagrupi võitnud Nõlvak - Tiisaar said MM-il jagu eksmaailmameistritest ERR, 13.06.2022.Nõlvaku ja Tiisaare võimas seeria lõppes paraku veerandfinaalis ERR, 17.06.2022. Kokkuvõttes saadi 5. koht, millega korrati Eesti parimat tulemust rannavõrkpalli MM-il.Nõlvak: minu rünnak oleks võinud olla parem ERR, 18.06.2022.

2022. aastal hakati osalema King of the Courti võistlustel, kus 2022. aasta juunis Hamburgis toimunud võistlustel saavutati teine koht.Tiisaar ja Nõlvak jätkasid edukat suve teise kohaga ERR, 27.06.2022. Augustis toimunud finaaletapil Hollandis, Utrechtis saadi kolmas koht.Nõlvak - Tiisaar võitsid Queen ja King of the Courti finaaletapil pronksi ERR, 12.09.2022. Oma esimese ja ainsa võidu selles formaadis said nad 2023. aasta märtsis Miamis toimunud etapil.Nõlvak – Tiisaar krooniti Miamis King of the Courti võitjaks ERR, 13.03.2023.

Nõlvak ja Tiisaar on tulnud rannavõrkpallis kaks korda Eesti meistriks (2017 ja 2020).Nõlvakute perekonda läks kaks rannavõrkpalli Eesti meistritiitlit ERR arhiiv, 05.08.2017.Rannavolle Eesti meistriks krooniti Nõvak – Tiisaar ja Soomets – Hollas ERR, 17.08.2020.

Nõlvak ja Tiisaar ütlesid koostööd alustades, et nende põhieesmärk on jõuda olümpiamängudele (näiteks 2020. aastal).Tiisaar ja Nõlvak keskenduvad rannavõrkpallile ning sihivad olümpiat ERR arhiiv, 16.10.2015. 2016., 2021. ja 2024. aastal sinna ei jõutudEesti rannavõrkpallurid võitlesid, kuid pidid hollandlastele alla vanduma ERR, 23.06.2021.Kuldses geimis kaotanud rannavollekoondis jäi finaali ukse taha ERR, 20.05.2024. ning 2024. aasta olümpiamängudelt väljajäämise järel (mai 2024) teatas paar, et nende koostöö ei jätku.Rasmus Vatter. Olümpiapääsmeta jäänud Nõlvak ja Tiisaar lõpetavad koostöö. „Kui inimesed näevad asju erinevalt, siis pole mõtet punnitada“ Delfi, 20.05.2024. Viimaseks ühiseks turniiriks jäi juulis Rakveres toimunud Futuresi taseme MK-etapp, kus Tiisaar vigastas poolfinaalis põlve ning etapp lõpetati neljanda kohaga.Piik ja Korotkov kaotasid Rakvere MK-etapil finaalis, Tiisaar sai vigastada ERR, 06.07.2024.

Saavutused
Saalivõrkpallis
Balti liiga
2009/10 16px Selver Tallinnaga
2012/13 16px TTÜ võrkpallimeeskonnaga
2014/15 16px TTÜ võrkpallimeeskonnaga
2024/25 16px Bigbank Tartuga

Eesti meistrivõistlused
2009/10 16px Selver Tallinnaga
2012/13 16px TTÜ võrkpallimeeskonnaga
2014/15 16px TTÜ võrkpallimeeskonnaga
2024/25 16px Bigbank Tartuga

Eesti karikavõistlused
2009/10 16px Selver Tallinnaga
2013/14 16px TTÜ võrkpallimeeskonnaga
2014/15 16px TTÜ võrkpallimeeskonnaga
2024/25 16px Bigbank Tartuga

Individuaalsed auhinnad
2013 Schenker Liiga parim sidemängija
2015 Schenker Liiga parim sidemängija

Rannavõrkpallis
2017 16px Eesti meistrivõistlused Mart Tiisaarega
2017 16px EEVZA Pärnu osavõistlus Mart TiisaaregaNõlvak ja Tiisaar võitsid karjääri parimal EEVZA turniiril hõbeda ERR arhiiv, 20.08.2017.
2019 16px Jurmala MK-etapp (★★★) Mart Tiisaarega
2020 16px Eesti meistrivõistlused Mart Tiisaarega
2020 16px Vilniuse MK-etapp (★) Mart Tiisaarega

Tunnustus
Eesti parim rannavõrkpallipaar: 2017–2023 (Mart Tiisaarega).Aasta parimad võrkpallurid on Kertu Laak ja Robert Täht ERR arhiiv, 27.12.2017.Aasta võrkpallurid on Kertu Laak ja Robert Täht ERR arhiiv, 07.01.2019.Aasta parimad võrkpallurid on Kertu Laak ja Robert Täht ERR, 29.12.2019.Aasta võrkpallurid on Laak ja Juhkami, aasta treeneriks valiti Ojamets ERR, 22.01.2021.Aasta võrkpallurid on Kertu Laak ja Oliver Venno ERR, 16.01.2022.Aasta võrkpalluriteks valiti Kristiine Miilen ja Märt Tammearu ERR, 30.12.2022.Aasta võrkpalluriteks valiti Kertu Laak ja Märt Tammearu ERR, 17.12.2023.
Eesti parim rannavõrkpalli noortepaar noormeestest: 2010 (Mihkel Tanilaga).Paremad hooajal 2009/2010 Eesti Võrkpalli Liidu arhiiv.

Isiklikku
Kusti Nõlvak sündis Tartus, kuid kolis perega peagi Tallinna, kus üles kasvas. Tal on seitse õde-venda (sh endine Eesti naiste võrkpallikoondise libero Kristi Nõlvak). Tal on abikaasa Kaisaga (abielus al 2020) tütar Luna (sündinud 2021) ja poeg (sündinud 2025).Gunnar Leheste. DELFI VIDEO | Hommikul sünnitusmajas, õhtul Balti meister! „Ei oska midagi paremat tahta!“ Delfi, 08.03.2025.

Viited

Vaata ka
2022. aasta meeste rannavõrkpalli maailmameistrivõistlused
2022. aasta meeste rannavõrkpalli Euroopa meistrivõistlused

Välislingid
Kusti Nõlvak Mängija profiil CEV kodulehel
Kusti Nõlvak Beach Volleyball Database
Volleybox

Kategooria:Eesti rannavõrkpallurid
Kategooria:Eesti võrkpallurid
Kategooria:Sündinud 1991